บาทเปิด29.35/37แนวโน้มแข็งค่าตามภูมิภาค
ธนาคารซีไอเอ็มบี ไทย รายงาน  เงินบาทเช้านี้ทรงตัว 29.35/37 แต่แนวโน้มแข็งค่าตามภูมิภาค
9 พ.ค. 2556

ธนาคารซีไอเอ็มบี ไทย รายงาน  เงินบาทเช้านี้ทรงตัว 29.35/37 แต่แนวโน้มแข็งค่าตามภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ทรงตัวในระดับเดียวกับช่วงปิดตลาดเย็นวานนี้ที่ 29.35/37 บาท/ดอลลาร์ และเมื่อเวลา 08.45 น.เงินบาทปรับตัวมาอยู่ที่ระดับ 29.32/34 บาท/ดอลลาร์ เคลื่อนไหวในทิศทางเดียวกับภูมิภาค หลังตัวเลขเศรษฐกิจทางสหภาพยุโรปออกมาดี
"หลังเปิดตลาดเงินบาทแข็งค่าตามภูมิภาค ประกอบกับมีแรงขายดอลลาร์ออกมา และ capital inflow" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 29.20-29.40 บาท/ดอลลาร์
"เงินบาทน่าจะแกว่งตัวในกรอบ แต่ทิศทางแข็งค่า"นักบริหารเงิน กล่าว